OpenLLM-France/wikimedia huggingface dataset:
# Premis YoGa 2007

Els 18è Premis YoGa foren concedits al "pitjoret" de la producció cinematogràfica de 2006 per Catacric la nit del 30 de gener de 2007 "en un lloc cèntric de Barcelona" per un jurat anònim que ha tingut en compte les apreciacions, comentaris i suggeriments dels lectors de la seva web. Alguns dels premiats estrangers, com Sharon Stone i M. Night Shyamalan, coincidien en que també van rebre el Razzie d'aquell mateix any.

## Guardonats

| Secció | Premi | Nom | Guanyador |
| Cinema estranger | Pitjor pel·lícula | "Plastoon" | World Trade Center |
| Cinema estranger | Pitjor director | "Pepito Piscinas" | M. Night Shyamalan, per La jove de l'aigua |
| Cinema estranger | Pitjor actor | "El flautista de Amélie" | Tom Hanks, per El codi Da Vinci |
| Cinema estranger | Pitjor actriu | "Yo soy la Shari" | Sharon Stone, per Basic Instinct 2 |
| Cinema espanyol | Pitjor pel·lícula | "Todos los hombres de Pedro J." | GAL |
| Cinema espanyol | Pitjor direcció | "Vaya par de gemelos" | Marc Recha i el seu germà, per Dies d'agost |
| Cinema espanyol | Pitjor actor | "Maja adentro" | Javier Bardem, per Goya's Ghosts |
| Cinema espanyol | Pitjor actriu | "A la triste" | Ariadna Gil, per Alatriste, Bienvenido a casa i El laberinto del fauno |
| Cinema espanyol | Pitjor doblatge | "Babel" | Doblatge d'actors espanyols a altres llengües autonòmiques |
| Especials | Menció | "Aquellos chalados en sus locos caballos" | La sobredosi de Tirant lo Blanc, Los Borgia i Héroes de Caballería, entre altres |
| Especials | Exhibidor | "Adiós a los calientabanquillos" | L'imminent tancament del cine Arenas de Barcelona |
| Especials | Uno de los nuestros | "Bajo las aguas intranquilas de Sitges" | Àngel Sala |

## Referències

* ↑ Premios YoGa 2007 a espinof.com
* ↑ Ganadores de los Razzies 2007, los antiOscar, espinof.com

## Vegeu també

* Premis Godoy 2006

## Enllaços externs

* 18è Premis YoGa a catacric.org
# Puig de Sant Miquel (Campanet)

* Per a altres significats, vegeu «Puig de Sant Miquel».
El Puig de Sant Miquel de Campanet, és una muntanya de 191 metres de la Serra de Tramuntana, que pertany al terme municipal de Campanet a Mallorca. Aquesta muntanya està situada al nord de les Coves de Campanet, envoltada pel Bosc de Son Puça.
A la vora, amb el mateix nom, hi podem trobar el Torrent de Sant Miquel i l'Oratori de Sant Miquel.

## Referències

* ↑ «Ajuntament de Campanet». [Consulta: 23 maig 2017].
* ↑ ftp://ftp.geodesia.ign.es/Red_Geodesica/Hoja0671/067157.pdf%5BEnllaç+no+actiu%5D
* ↑ https://www.tib.org/portal/ca/web/ctm/turisme/-/itinerari/n302-campanet-caves-and-the-fonts-ufanes%5BEnllaç+no+actiu%5D

## Vegeu també

* Fonts Ufanes
# Puput arbòria carablanca

La puput arbòria carablanca (Phoeniculus bollei) és una espècie d'ocell de la família dels fenicúlids (Phoeniculidae) que habita la selva humida de Libèria, Costa d'Ivori, Ghana, Nigèria, sud de Camerun, República Centreafricana, nord i est de la República Democràtica del Congo, est de Sudan del Sud, Uganda, Ruanda, Burundi, Kenya i nord de Tanzània.
# Puput africana

La puput africana (Upupa africana) és una espècie de la família dels upúpids (Upupidae) segons la classificació del Congrés Ornitològic Internacional (versió 7.3, 2017), si bé altres autors la consideren una subespècie de la puput comuna (Upupa epops). Es troba des de la República Democràtica del Congo fins a Kenya i Sud-àfrica.

## Referències

* ↑ F. Gill et D Donsker (Eds). 2017. IOC World Bird List (v 7.3). doi : 10.14344/IOC.ML.7.3.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1

## Enllaços externs

* uBio (anglès)
* Encyclopedia of Life (anglès)
# Prúdnia

Prúdnia (en rus: Прудня) és un poble de l'óblast de Vladímir, a Rússia, segons el cens del 2010 tenia 117 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Prúdnoie

Prúdnoie (en rus: Прудное) és un poble de l'óblast de Sakhalín, a l'Extrem Orient de Rússia, que el 2013 tenia 16 habitants. Pertany al districte d'Uglegorsk.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Premis del Sindicat Nacional de l'Espectacle de 1947

Els setens Premis Nacionals de Cinematografia concedits pel Sindicat Nacional de l'Espectacle corresponents a 1946 es van concedir el 1947. Es va concedir únicament a les pel·lícules i no pas al director o als artistes, i es va distingir per la seva dotació econòmica: un total d'1.800.000 pessetes, repartits en dos premis de 400.000 pessetes i quatre de 250.000 pessetes. Algunes d'elles havien estat declarades "d'interès nacional".

## Guardonats de 1947

| Categoria | Premi | Pel·lícula premiada | Director |
| 1r. lloc | 400.000 pts | La fe | Rafael Gil |
| 2n lloc | 400.000 pts | Mariona Rebull | José Luis Sáenz de Heredia |
| 3r lloc | 250.000 pts | Reina santa | Rafael Gil |
| 4t lloc | 250.000 pts | Noche sin cielo | Ignasi F. Iquino |
| 5è lloc | 250.000 pts | Nada | Edgar Neville |
| 6è lloc | 250.000 pts | Confidencia | Jerónimo Mihura Santos |

## Referències

* ↑ Félix Martialay El cine español durante el franquismo, p. 57-58

## Vegeu també

* Medalles del Cercle d'Escriptors Cinematogràfics de 1946
# Quercus gravesii

Quercus gravesii, anomenat amb els noms anglesos Chisos Red Oak o Grave's Oak, és una espècie de roure que pertany a la família de les fagàcies i està dins de la secció dels roures vermells. Es troba a Mèxic i als Estats Units.

## Descripció

És un arbre caducifoli que arriba als 12 m d'alçada. L'escorça és de color negre, gruixuda i estriada, llises a les branques. Les branques són primes, grises o de color marró-vermellós. Les gemmes terminals són marronoses, ovoides, sense pèls, entre 2-5 mm de llarg, amb escates ciliades. Les fulles fan 5-10 x 4-8 cm, el·líptiques oblongues, primes però corretjoses. La base de les fulles són arrodonides o cuneïformes. El seu àpex és obtús a la punta, amb 3-7 lòbuls dentats, amb profundes escotadures arrodonides. El lòbul terminal d'allargassat, sense pèl, de color verd fosc brillant per sobre, pàl·lid i vermellós per sota, amb flocs axil·lars, de color vermell quan es desenvolupa i en la caiguda de les fulles. El pecíol és sense pèl, entre 0,5-2 cm de llarg. Les flors floreixen a la primavera. Les glans fan entre 1,2 a 1,5 cm, ovoides, soles o per parelles, a vegades més, en un curt peduncle. Les glans estan tancades per una cúpula entre 1/3 a 1/2 de profunditat, turbinada, 1,5 cm d'ample. Les glans maduren al cap de 2 anys.

## Distribució

Quercus gravesii es pot trobar en tres àrees restringides però comunes en la seva àrea de distribució del sud-oest de Texas (Estats Units), incloses el Parc Nacional Big Bend, i les serres veïnes de l'Estat de Coahuila, a Mèxic., entre 1200-2300 m.

## Referències

* ↑ Little. Atlas of United States Trees, Volume 3, Minor Western Hardwoods, Map 136, Quercus gravesii
* Hess, W.J. 1998. Quercus gravesii. 2006 IUCN Red List of Threatened Species. Descarregat el 31 d'octubre de 2013.
* Little. Atlas of United States Trees, Volume 3, Minor Western Hardwoods, Little, Elbert L, 1976, US Government Printing Office. Library of Congress No. 79-653298. Map 136, Quercus gravesii.

## Enllaços externs

* Quercus gravesii a Flora of North America
# Púdol

«Púdol» té aquests significats:
* Noguerola o terebint (Pistacia terebinthus)
* Vern de muntanya (Rhamnus alpina)
* Évol (Sambucus ebulus)
* Púdol de roca, fic de roca o púdol menut (Rhamnus pumila)
# Púixkina

Púixkina - Пушкина (rus) - és un khútor del krai de Krasnodar, a Rússia. És a la vora d'un afluent del Txelbas, a 10 km al sud de Pàvlovskaia i a 128 km al nord-est de Krasnodar. Pertany a l'stanitsa de Pàvlovskaia.
# Púixkine (Sovetski)

* Per a altres significats, vegeu «Púixkine».
Púixkine (Пушкіне (ucraïnès), Пушкино (rus), Púixkino) és un poble de la República Autònoma de Crimea a Ucraïna, que el 2014 tenia 1.098 habitants. Pertany al districte rural de Sovetski. Fins al 1945 el municipi es deia Essén-Ekí.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Rafael Julià Salvia i Giménez

Rafael Julià Salvia i Giménez (Tortosa, Baix Ebre, 21 de gener de 1915 - Madrid, 21 de juliol de 1976), conegut com a Rafael J. Salvia, va ser un escriptor, guionista i director de cinema català.
Rafael J. Salvia fou aficionat al món del cinema des de jove. Es llicencià en Dret i Filosofia i Lletres. Fou col·laborador de diferents publicacions periòdiques com Unidad o La prensa, a més arribà a ser cap de redacció de la revista Cinema. Fou escriptor de poesia, narrativa i assaig. Entrà en el món del cinema a través del guió. Molts dels seus guions van ser èxits comercials de l'època. La seva filmografia inclou nombrosos títols però sobretot destacà per les comèdies que combinaven personatges tendres, optimisme trempat i finals feliços. També treballà per a televisió: a TVE va guionitzar la sèrie Cuentos y leyendas. Pel que fa a la direcció, començà amb la realització de diversos curtmetratges.

## Filmografia seleccionada

* Proceso a una estrella (1966)
* La cesta (1965)
* Isidro el labrador (1964)
* Una tal Dulcinea (1963)
* Festival en Benidorm (1961)
* Vida sin risas (1960)
* Días de feria (1960)
* Nacido para la música (1959)
* Las chicas de la Cruz Roja (1958)
* El puente de la paz (1958)
* Pasaje a Venezuela (1957)
* Manolo guardia urbano (1956)
* ¡Aquí hay petróleo! (1956)
* Rapto en la ciudad (1955)
* Vuelo 971 (1953)
* Concierto mágico (1953)
* El pórtico de la gloria (1953)

## Referències

* 1 2 3 A., Pérez Gómez, Angel. Cine español 1951/1978: diccionario de directores. Bilbao: Mensajero, D.L. 1979. ISBN 8427111738.
* ↑ «Fallecimiento del cineísta Rafáel L Salvia». La Vanguardia, 23-06-1976. [Consulta: 27 novembre 2018].
* ↑ «Falleció Rafael J. Salvia». ABC, 23-06-1976. [Consulta: 27 novembre 2018].
* ↑ «Rafael Julià Salvia i Giménez». Gran Enciclopèdia Catalana. Barcelona: Grup Enciclopèdia Catalana.
# Protectorat del Golf de Benín

El protectorat del Golf de Benín fou un protectorat britànic establert formalment l'1 de febrer de 1852. El 6 d'agost de 1861 fou unit al Protectorat del Golf de Biafra amb el nom de Protectorats dels Golf de Biafra i de Benín sota autoritat del cònsol britànic a Biafra (resident a Calabar).

## Història

El 26 de desembre de 1851 els britànics van bombardejar Lagos i van obligar a fugir al rei Kosoko. Els britànics van ocupar la població i van posar al tron a Akitoye. L'1 de febrer de 1852 els govern britànic declarava el seu protectorat sobre tota la costa del golf de Benín (tres anys abans ja havia declarat el protectorat sobre la costa del golf de Biafra) sota l'autoritat d'un vicecònsol resident a Lagos dependent de superintendent de Port Clarence (Fernando Poo) fins al 1853 que fou nomenat un cònsol. Aquest protectorat es va estendre a diverses poblacions de la costa mitjançant acords o per la força, però cal destacar que el regne de Benín va rebutjar el domini britànic. El 6 d'agost de 1861 el rei de Lagos Dosunmo (successor d'Akitoye) fou deposat, i la població i el seu entorn annexionat i convertit en colònia, separada del protectorat, el qual al mateix dia fou unit al Protectorat del Golf de Biafra per formar el Protectorat dels Golfs de Biafra i Benín.
Per una historia més detallada del període 1851-1861, vegeu Regne de Lagos.

## Cònsols del Golf de Benín

* 1852 - 1853 Louis Fraser o Frazer (vice consul)
* 1853 - 1859 Benjamin Campbell
* 1859 E.F. Lodder (interí)
* 1859 - 1860 George Brand
* 1860 Henry Hand (interí)
* 1860 - 1861 Henry Grant Foote

## Notes

* ↑ Història de Nigèria

## Referències

Worldstatesmen per Ben Cahoon
# Pyeonghwa Motors

Pyeonghwa Motors (Hangul: 평화자동차) (McCune-Reischauer: Pyeonghwa Jadongcha) (paraula coreana per referir-se a la “pau,” també escrit Pyonghwa), és un dels dos fabricants i distribuïdors d'automòbils de Corea del Nord.

## Localització i producció

Té la seva fàbrica a la ciutat de Nampo, la qual comparteix amb Pyonghwa Motors de Seül (Corea del Sud), una companyia de l'Església de la Unificació Sun Myung Moon, i l'empresa nord-coreana Ryonbong General Corporation produeix petits automòbils sota llicència de Fiat i Brilliance China Act, camionetes completes utilitzant autoparts del fabricant xinès Dandong Shuguang, i dissenys de cotxes de luxe Mercedes-Benz/SsangYong.
Pyeonghwa té els drets exclusius per a la producció d'automòbils, compra i venda de cotxes usats a Corea del Nord. No obstant això, la majoria dels nord-coreans no pot accedir a un cotxe. A causa del petit mercat d'automòbils al país, la producció de Pyeonghwa és molt baixa. L'any 2003, es van produir només 314 cotxes malgrat que la fàbrica tenia unes instal·lacions per produir fins a 10.000 cotxes a l'any.

## Llista de Models

* Hwiparam I (2000), basat en el Fiat Siena
* Hwiparam II (2007), basat en el Brilliance Junjie
* Hwiparam III (2010), basat en el Brilliance FSV
* Junma (2006), model de luxe basat en el Ssangyong Chairman
* Ppeokkugi I (2003), basat en el Fiat Doblo
* Ppeokkugi II (2004), basat en el Shuguang SUV 4x2
* Ppeokkugi III (2004), basat en el Shuguang Huanghai
* Ppeokkugi IIII (2005), basat en el Shuguang Dawn
* Samcheonri (2006), furgó basat en el Jinbei Haise
* Zunma (2008), basat en el Volkswagen Passat CC

## Enllaços externs

* www.pyeonghwamotors.com/ Arxivat 2013-04-08 a Wayback Machine. (anglès)
# Quarsosienita de feldespat alcalí

Les quarsosienites de feldespat alcalí són roques ígnies plutòniques que presenten un contingut de quars entre el 5 i el 20%, mentre que l'índex feldespàtic és inferior al 10%. El feldespat que es troba present en aquestes roques és feldespat alcalí generalment.

## Referències

* ↑ Classificació de les roques ígnies:Classificació modal-I(Descripció QAP)
# Ragna Árnadóttir

Ragna Árnadóttir (Reykjavík, 30 d'agost de 1966) és una advocada islandesa i antiga ministra de Justícia i Afers Eclesiàstics d'Islàndia. Anteriorment va exercir com a gerent de l'oficina en funcions del primer ministre des del 15 de gener de 2009.

## Referències

* ↑ «About the minister». Ministry of Justice and Ecclesiastical Affairs. Arxivat de l'original el 24 gener 2004. [Consulta: 1r febrer 2009].
* ↑ «About the minister in Icelandic». Ministry of Justice and Ecclesiastical Affairs. [Consulta: 1r febrer 2009].
* ↑ «Press release». Icelandic Prime Minister's Office. [Consulta: 1r febrer 2009].
# Raiamas kheeli

Raiamas kheeli és una espècie de peix cipriniforme de la família dels ciprínids.

## Morfologia

Els mascles poden assolir els 9,6 cm de longitud total.

## Distribució geogràfica

Es troba al curs inferior del riu Congo.

## Referències

* ↑ Jordan D. S. 1919. New genera of fishes. Proc. Acad. Nat. Sci. Phila. v. 70 (for 1918). 341-344.
* ↑ BioLib (anglès)
* 1 2 FishBase (anglès)
* ↑ Stiassny, M.L.J., R.C. Schelly i U.K. Schliewen 2006 A new species of Raiamas (Teleostei: Cyprinidae) from the Lower Congo River, with a phylogenetic assessment of the generic limits of the predatory cyprinid genera Opsaridium, Raiamas, and Leptocypris. Copeia 2006(3):370-377.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raiamas bola

Raiamas bola és una espècie de peix de la família dels ciprínids i de l'ordre dels cipriniformes.

## Morfologia

Els adults poden assolir els 35 cm de longitud total.

## Distribució geogràfica

Es troba a l'Índia, Bangladesh, Myanmar, el Nepal, el Bhutan i Tailàndia.

## Referències

* 1 2 FishBase (anglès)
* ↑ Rahman, A.K.A. 1989 Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Suvatti, C. 1981 Fishes of Thailand. Royal Institute of Thailand, Bangkok. 379 p.
# Quanah

Quanah és una població dels Estats Units a l'estat de Texas. Segons el cens del 2000 tenia 3.022 habitants.

## Demografia

Segons el cens del 2000, Quanah tenia 3.022 habitants, 1.255 habitatges, i 823 famílies. La densitat de població era de 334,3 habitants/km².
Dels 1.255 habitatges en un 29,2% hi vivien nens de menys de 18 anys, en un 51,8% hi vivien parelles casades, en un 10,4% dones solteres, i en un 34,4% no eren unitats familiars. En el 31,9% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,1% tenia menys de 18 anys, un 7,9% entre 18 i 24, un 22% entre 25 i 44, un 22,9% de 45 a 60 i un 22% 65 anys o més.
L'edat mediana era de 42 anys. Per cada 100 dones de 18 o més anys hi havia 83,2 homes.
La renda mediana per habitatge era de 26.354 $ i la renda mediana per família de 29.506 $. Els homes tenien una renda mediana de 26.472 $ mentre que les dones 18.403 $. La renda per capita de la població era de 16.841 $. Aproximadament el 16,6% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quanah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Quanah». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# RTP África

RTP África (Ràdio i Televisió de Portugal África) és un canal de la televisió pública portuguesa per al continent africà. Seria l'equivalent a TV3CAT, TVE Internacional o iB3 SAT però adreçat exclusivament als països africans de parla portuguesa: Angola, Cap Verd, Guinea Bissau, Moçambic i Sao Tomé i Principe.
Les seves emissions regulars van començar el 7 de gener de 1998 amb la difusió per satèl·lit i televisió terrestre en tots aquests països, excepte Angola, en el qual solament es pot rebre per satèl·lit. També es distribueix en xarxes de cable a Portugal.
Produït en associació amb la televisió pública dels cinc països africans de la CPLP (Comunitat de Països de Llengua Portuguesa), RTP Àfrica es complementa amb RTP NET, un projecte destinat a intercanvi de programes i notícies entre Lisboa i les capitals regionals.
RTP Àfrica emet 24 hores al dia, el públic dels països africans de la CPLP i Portugal tenen accés simultàniament a la mateixa programació, amb especial èmfasi en les notícies i els programes produïts en i per a Àfrica diàriament, a més de programació ja retirada de RTP. RTP Àfrica emet programació de la televisió pública i privada de les televisions en portuguès per al públic africà. Existeix un enviament de programes d'informació i sèries produïdes a Angola i els cineastes o pel·lícules de cinc països africans de Moçambic africans.
RTP Àfrica ha col·laborat amb les Nacions Unides per a la transmissió de programes de divulgació de l'organització, per la qual cosa és un factor important per la ja esmentada organització.
A causa de ser una font independent d'informació, malgrat els fons públics portuguesos, tenien problemes amb l'anterior govern de Guinea Bissau (a l'esquerra a causa d'un cop d'estat) i el Govern de Sao Tomé i Principe, a causa de reportar irregularitats en respectius governs.

## Organització
### Direcció

Director de Programes de RTP África - José Arantes

### Delegacions

* Angola - Paulo Catarro i Presbítero Lundange
* Moçambic - Ricardo Mota, Orfeu de Sá Lisboa, Ângela Chin i Fernando Victorino
* Cap Verd - João Pereira da Silva, Nélio dos Santos i Hulda Moreira
* Guinea-Bissau - Fernando Gomes, Indira Correia Baldé i Ássimo Baldé
* Sao Tomé i Príncipe - Henrique Vasconcelos, Abel Veiga i Djamila Gomes

## Altres membres d'RTP

* RTP Internacional (per al públic portuguès essencialment europeu)
* RTP Açores (per al públic portuguès que viu a Açores)
* RTP Madeira (per al públic portuguès que viu a Madeira)

## Vegeu també

* Televisió a Portugal

## Referències

* 1 2 http://ww2.rtp.pt//50anos/ Arxivat 2014-06-06 a Wayback Machine.
* ↑ http://www.rtp.pt/wportal/grupo/governodasociedade/historia.php
* ↑ Pagina de RTP Africa en la web oficial de RTP
* ↑ http://www.rtp.pt/rtpmemoria/
* ↑ A RTP África tem colaborado com as Nações Unidas para a transmissão de programas de divulgação da organização, tornando-se num colaborador importante da organização.

## Enllaços externs

* RTP África - Lloc web oficial
# Rakovka

Rakovka (en rus: Раковка) és un poble del krai de Primórie, a l'Extrem Orient de Rússia, que en el cens del 2010 tenia 1.203 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
# Rakovitsa

Rakovitsa (en rus: Раковица) és un poble de la República de Komi, a Rússia, segons el cens del 2010 tenia 11 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Quint Eli Tuberó (tribú 133 aC)

Quint Eli Tuberó (en llatí Quintus Aelius Tubero) va ser un magistrat i jurista romà. L'anomenaven "l'Estoic". Va ser fill de Quint Eli Tuberó (militar), que era gendre de Luci Emili Paule.
Era deixeble del filòsof estoic grec Paneci de Rodes. Tenia fama d'intel·ligent i de posseir grans coneixements legals. Va ser contemporani dels Gracs i tribú de la plebs el 133 aC, any en què Tiberi Semproni Grac era també tribú.
L'any 129 aC es va presentar a pretor i no va sortir elegit, però sí que ho va ser el 123 aC. Va ser probablement candidat a cònsol sense ser elegit, però segurament era cònsol sufecte el 118 aC. Igual que es va oposar a Tiberi Grac, després es va oposar al seu germà Gai Semproni Grac, i va pronunciar alguns discursos contra ells.
Tuberó és un dels interlocutors en el diàleg de La República de Ciceró.

## Referències

* ↑ [https://quod.lib.umich.edu/m/moa/acl3129.0003.001/1188?page=root;rgn=full+text;size=100;view=image;q1=TuberoSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1180. ]